Fredagen tegner til at blive ganske nydelig rent vejrmæssigt. I hvert fald hvis man er til sommerlige temperaturer og sol. For mens skyerne i løbet af formiddagen har ligget som en dyne hen over det nordjyske, så bliver der senere på dagen mere kig til solen. Temperaturerne sniger sig i eftermiddag op omkring de 20 grader flere steder i Nordjylland. Og med sol fra oven og en let til jævn vind fra sydøst, er der rig mulighed for at nyde et glas rosé på terrassen. Det flotte vejr ser ud til at fortsætte i weekenden, hvor varmen tager endnu et nøk opad.

Referat:
De høje temperaturer lader til at fortsætte henover weekenden.